open-index/open-wikipedia-markdown huggingface dataset:
Durangoko Txirrindulari Elkartea

**Durangoko Txirrindulari Elkartea** Bizkaiko herri horretako kirol-elkartea da, txirrindularitza amateurrean aritzen dena.

1936ko martxoaren 4an sortua, harrobi lana egiten du, hainbat mailako taldeak izanik. 2000. urtera arte bere talde nagusia Cafés Baqué izan zen baina ordutik aurrera independentea da. Emakumezko talde profesional bat ere badu: Bizkaia-Durango hain zuzen ere. Hainbat txirrindulari profesional sortu ditu, tartean Sabino Angoitia, Julian Gorospe, Alberto Leanizbarrutia, Valentin Dorronsoro, Unai Etxebarria, Joseba Beloki, Igor Astarloa edo Iban Mayo

Gainera hainbat lasterketa ere antolatu ditu: 1936 eta 2009 artean Urkiolako Igoera edota Durango-Durango Emakumeen Saria.

## Kanpo estekak 
* Webgune ofiziala
Ugeraga Kirol Elkartea

## Sarrera 
**Ugeraga Kirol Elkartea** Sopelako kirol-elkartea da. 1980ko uztailaren 11n sortutako elkarteak futbol, saskibaloia, txirrindularitza eta areto-futbol sailak ditu.

Ugeragak bi futbol zelai dauzka Urkon, Sopelan, eta hauetako batek jesarlekuak dauzka.

Ugeragako saskibaloi zelaia Urkoko polikiroldegian kokatzen da.

Ugeragaren ekipamendua urdinez eta da eta izan da betidanik.

## Futbola 
Lehenengo taldea Ohorezko Mailan dabil, (lurraldeko preferentera saiatzen igotzen) eta bigarrena Lehenengo Erregional Mailan dabil. Emakumezkoen taldea, berriz, Erregional mailan. Harrobi lana egiten du eta bertatik Armando Ribeiro Athletic Clubeko atezain ohia pasa zen.

Ugeragak beste bi talde dauzka "gazteak" kategorian. Bata lehenengo mailan dago, urte honetan igo dira, eta bigarrena, bigarren mailan dago.

Kadeteen kategorian, bi talde daude: bata lehenengo mailan (preferentera saiatzen igotzen), urte honetan ia lortu dute eta bigarrena bigarren mailan dago.

### Azken urteak 
## Txirrindularitza 
Txirrindularitzan amateur mailako talde asko ditu. Bertan hezitako txirrindularirik ospetsuenak Joane Somarriba eta Miguel Mínguez dira.

Afizionatu mailan Koplad Uni2 taldea antolatzen du, Euskadiko Txirrindularitza Iraskundearen barruan dagoena. Emakumezkoen talde bat ere badauka, Lointek izenekoa, UCIren maila nagusian dagoena.

## Kanpo estekak 
* Webgune ofiziala
Voll-Damm

thumb|200px|eskuinera|Voll-Damn garagardo botila bat.
thumb|200px|eskuinera|Voll-Damn garagardo poto bat.

**Voll-Damm** Damm garagardotegiak Kataluniako Bartzelona hiriburuan ekoizten duen Märzenbier motako garagardo bat da. Voll-Danm garagardoa ekoizterako orduan garagar malteatu bikoitza gehitzen zaio, eta honek garagardoari gorputza eta zapore areagotzen dizkio.

## Historia 
1950eko hamarkadan, Damm garagardotegiak Xibeca, Estrella Dorada eta Bock-Damm marken jabea zen, honenbestez 1953an Marzënbier motako garagardoa merkaturatzea erabaki zuen: Voll-Damm Garagar Bikoitza (*Voll-Damm doble Malta*). Izena *voll* hitzaz osatuta dago, alemanaz *beteta* edo *osatuta* esan nahi du, eta garagardoaren gorputz eta zapore sendoari egiten dio erreferentzia (hasierako %17ko estraktu lehorra eta %7,2ko alkohol edukia du). Garagardo hau udan besterik ez zen ekoizten, halere 1955. urtetik aurrera Damm garagardotegiak jendearen harrera ona dela deta, urte osoz ekoiztea erabaki zuen.

## Marzënbier/Oktoberfest 
Voll-Damm garagardoa Märzenbier motako garagardo bat da, alemanaz “martxoko garagardoa” esan nahi du. Izendapen honen jatorria Baviera estatuan kokatzen da. Errefrigerazio sistema modernoak egon aurretik, garagardoa beti neguaan ekoiztu ohi zen. Azkeneko saila martxoan ekoiztu ohi zen, eta udako tenperaturak jasateko sendoagoa izan beharra zuen. Horregatik sail edo lote horri garagar bikoitza gehitzen zitzaion, honek udako hilabeteetan zehar legamiaren egonkortasuna ziurtatzen zuen.

Martxoan ekoiztutako sailak Munich hiriko Oktoberfest festa herrikoiari hasiera ematen zion. Denbora igaro hala, Marzënbier garagardo mota urte osoan ekoizteari ekin zaio eta Oktoberfest festako ikur bilakatu da.

## Sariak 
* International beer competition 2004: *strong lager* (garagardo sendoa) mailako eta lehiaketako garagardo onenanren urrezko domina.
* World Beer Awards 2007: best strong lager.
* Superior taste awards 2009: puntuaketa handienaren sailkapena, hiru izar (produktu Bikaina).
* World beer championship Awards 2009: Urrezko Domina.
* The australian international beer awards 2010: Urrezko Domina.

## Ikus gainera 
* Xibeca

## Erreferentziak 
## Kanpo estekak 
* Damm garagardotegiaren webgunea  
* The Australian Beer Awards - Australiako Garagardo Sariak
Hagen

**Hagen** Alemaniako Ipar Renania-Westfalia estatuan dagoen hiri bat da. Ruhr eskualdean kokatzen da. Berez, herrialde honetako 38. hiririk handiena da. 2010. urtean 188.529 biztanle zituen. **FernUniversität Hagen** Urrutiko Hezkuntzarako Unibertsitatearen egoitza bertan dago, eta 67.000 ikaslerekin, Alemania osoko unibertsitate handiena da. Ruhr ibaiak hiria zeharkatzen du.

## Historia 
1200 urtearen inguruan sortu omen zen, ziurrenik landetxe baten izena hartu zuelarik. 1324ean Mark Konderrian sartu zuten, ondoren 1614ean Brandenburgo mangraverrian eta 1701ean Prusiak eskuratu zuen.

XVII eta XVIII mendeetan ehungintza eta papergintza izan ziren nagusi baina XIX mendean, Ruhr eremu guztiak bezala, garapen handia izan zuen ikatz eta altzairu meatzaritzari lotuta eta 1928an 100.000 biztanletako muga gainditu zuen. Bigarren Mundu Gerran bonbakatua izan zen.

## Ondasun nabarmenak 
* '*Westfaliako aire libreko museoa (*Westfälisches Freilichtmuseum Hagen*):*' Westfaliako historia industriala azaltzen duen museoa da. Erakusgairik zaharrenak Mesolito garaikoak dira, K.a. 10.700 urtekoak.

## Kirolak 
Alemaniako Saskibaloi Federazioaren (DBB) egoitza Hagenen dago.

## Hagendar ezagunak 
* Sir Charles Hallé (1819 – 1895): Alemaniar-britainiar piano jotzailea.
* Nena (1960- ): pop kantaria, "99 Luftballons" abestiarengatik mundu mailan ezaguna.

## Hiri senidetuak 
Hagen ondorengo hiriekin senidetuta dago:

## Demografia 
## Kanpo estekak 
* Hagengo Udal webgunea
Solingen

**Solingen** Alemaniako Ipar Renania-Westfalia estatuko hiri bat da. Ruhr eskualdean hegoaldean dago. 2010ean 159.927 biztanle zituen. *Labanen Hiria* ezizena du, bertan ohituraz eta antzinatik ekoitzi ohi diren ezpata, labana, aizto eta guraizeei esker.

## Historia 
Solingenen lehenengo aipamena 1067. urtekoa da. Herri txiki bat izan zen mendetan, baina aiztogintzaren industria handitzen zihoanez, XV. mendean harresiak jaso zituzten eta Solingen gotortu egin zen. Bavariako Passau herriarekin lehia handia izan zuen labana eta ezpaten kalitatea zela eta, azkenik Passauko sinboloa zen "otsoa" bere ezpatetan ere jartzea erabaki zuen.

## Ondasun nabarmenak 
* '*Burg Gaztelua (*Schloss Burg*):** Bergeko kondeen gaztelua zena 1133an hasi ziren eraikitzen, gaur egun erabat berriztatua dago.
* **Müngsten zubia (*Müngstener Brücke*):*' Trenbidearen zubia da, 107 metroko altu dena.

## Hiri senidetuak 
Solingen honako hiri hauekin senidetuta dago:

## Demografia 
## Kanpo estekak 
* Solingengo Udal webgunea
Prijedor

**Prijedor** Bosnia-Herzegovinako Bosniako Errepublika Serbiarraren ipar-mendebaldean dagoen udalerria da. Banja Luka eta Bijeljinaren atzetik, errepublika serbiarreko biztanle gehien dituena.

## Kanpo estekak
Artzain-txakur aleman

**Artzain-txakur alemana** () Alemanian jatorria duen artzain txakur mota bat da. Nahiko arraza berria da, bere jatorria 1899. urte aldean baitu. Txakur mota hau oso zabaldua da munduan zehar.

Txakur mota hau nahiko handia eta indartsua da (arrak 40 kg izan ditzake, eta soin gurutzea 65 cmko garaieran izan). Artzaintzarako moldatu zutenez, aski adimentsua da zakurren artean. Hain zuzen ere, bere indar eta adimenagatik eginkizun ugaritan erabiltzen da gaur egun, eta arraza hau jagole, itsu-txakur, erreskate-txakur, polizia-txakur... lanetan aritzea ohikoa da. Gizakiak etxe-txakur moduan ere asko edukitzen du artzain-txakur alemana.

Lehen Mundu Gerratik XX. mende bukaera arte "alsaziarra" deitu zitzaion alemaniarren kontrako jarrera nagusitu zen zenbait herrialdetan, Erresuma Batuan, adibidez.

## Erreferentziak 
## Kanpo estekak
Bosnia Mendebaldeko Probintzia Autonomoa

**Bosnia Mendebaldeko Probintzia Autonomoa** (bosniera, kroaziera edo serbieraz: Autonomna Pokrajina Zapadna Bosna, Аутономна Покрајина Западна Босна) edo sinplifikatuz, **Bosnia mendebaldea** onartu gabeko entitate politikoa izan zen Bosnia-Herzegovina ipar-mendebaldean. Velika Kladuša herria eta inguruko zenbait herrixkek osatzen zuten eta 1993 eta 1995 artean existitu zen Bosniako gerran, Bosniako gobernu zentralaren aurkako Fikret Abdićen politika sezesionisten emaitza modura. Hiriburua Velika Kladuša zen, gaur egun Una-Sana kantoian kokaturik dagoena.

## Historia 
Probintzia Autonomoak Serbia eta Kroaziarekin kooperatu zuen gobernu bosniarraren aurka Karađorđevoko itunaren itzalpean, zeinaren helburua Bosnia-Herzegovina Kroazia eta Serbiaren artean banatzea zen. Fikret Abdićen gobernu bosniarra ahultzearen rola, erregimen kroaziar eta serbiarrek bultzatu zuten. Bere enpresari, aduanarik gabeko merkataritza-gunea eman zitzaion Rijeka portu kroaziarrean, baita merkataritza librea ere Serbiak kontrolaturiko guneekin. Bosnia Mendebaldeko lurraldea 1994ean gobernu bosniarreko soldaduek hartu zuten, baina berriz bota zituzten urte horretan, beranduago eta probintzia autonomoa berrezarri zen.

1994ean Franjo Tuđmanek Bosniarekiko bere politikak aldatu zituen, Amerikako Estatu Batuak eta Nazio Batuen Segurtasun Kontseiluak eginiko presio diplomatikoagatik. Oso zaila bihurtu zen Bosnia Mendebaldearen etorkizuna bermatzea, Fikret Abdićek ezin bazuen bere babesleetariko baten laguntza militar edo finantzarioa lortu. 1995ean probintziak **Bosnia Mendebaldeko Errepublika** izena hartu zuen (*Republika Zapadna Bosna*, Република Западна Босна) eta urte berean Krajina Serbiarreko Errepublikaren azken defentsa lerroa izan zen. Militarki zanpatua izan zen Tiger operazioan eta gero guztiz akabatua Kroazia eta Bosnia-Herzegovinak batera eginiko Storm operazioan. Bere lurraldea Bosnia-Herzegovinara lotu zitzaion (gaur eguneko Una-Sana kantoia). Fikret Abdićek -orduko Kroaziako presidentea zen Franjo Tuđmanekin erlazio ona zuena- Kroaziako hiritartasuna eskuratu zuen eta Kroazian bizitzeko gai izan zen. Tuđman 1999an hil zenean, eta bere alderdia zen Kroaziako Batasun Demokratikoaren hauteskunde galeraren ondoren (2000. urtean), Abdić atxilotu eta gobernuari leialak izren bosniakoen aurkako eginiko gerra-krimenengatik kartzelara bidali zuten. Gaur egun, 2002an jarri zioten zigorra dago betetzen.

## Kanpo estekak
San Andres eliza (Ibarrangelu)

**San Andres eliza** Bizkaiko Ibarrangelu udalerriko Elexalde auzoan dagoen eliza bat da.

## Kanpo estekak 
* San Andres elizari buruzko argibidea. Euskadiko Turismo Bulegoaren webgunea 
* Ibarrangeluko San Andres elizari buruzko argibidea. Bizkaia.net
Jarduera (argipena)

**Jarduera** kontzeptuak zenbait erabilera ditu:

* jarduera fisikoa edo ariketa fisikoa, gorputza sasoian eta osasuntsu atxikitzeko;
* **ekonomia jarduera** edo **jarduera ekonomikoa**:
** herri, eskualde nahiz herrialde bateko enpresek lan egiten duten sektore ekonomikoak. Horrela, industria jarduera (edo jarduera industriala), teknologia jarduera (edo jarduera teknologikoa) eta abar aipatzen dira.
** koiuntura, uneko egoera ekonomikoaren ezaugarriak;
* jarduera-tasa, biztanleria aktiboarekin loturiko kontzeptu bat.

## Kanpo estekak
Krefeld

**Krefeld** (1929. urterarte **Crefeld** deitua) Alemaniako Ipar Renania-Westfalia estatuan dagoen hiri bat da. 2010ean 235.076 biztanle zituen.

## Etimologia 
*Krefeld* izenak "beleen zelaia" esan nahi du.

## Historia 
Erromatarrek **Gelduba** gotorlekua jaso zuten bertan. Krefeld bera 1105ean aipatzen da lehen aldiz *Krinvelde* izenarekin. Hasiera hartan ondoan zuen **Uerdingen** herria baino txikiago bazen ere, gaur egun Uerdingen Krefelden barrutietako bat da.

1683an Zazpi Urteko Gerraren ondoren hiria superpopulatua zegoenez biztanle batzuk Krefeld utzi eta Ipar Amerikako Filadelfian Germantown hiria sortu zuten. 1702an Krefeld Prusiaren esku gelditu zen. 1929an Krefeld eta Uerdingenek bat egin zuten.

## Ondasun nabarmenak 
* '*Linn gaztelua (*Schloss Linn*)**
* **Lange eta Esters Etxeak (*Haus Lange and Haus Esters*):*' 1928an Ludwig Mies van der Rohe arkitektoak diseinaturiko eraikinak.

## Kirolak 
Uerdingen barrutian KFC Uerdingen 05 futbol talde famatua dago, Alemaniako Kopa 1985ean eta UEFA Intertoto Kopa lau aldiz irabazi duena.

## Demografia 
## Kanpo estekak 
* Krefeldgo Udal webgunea
Remscheid

**Remscheid** Alemaniako Ipar Renania-Westfalia estatuan dagoen hiri bat da. 2010ean 110.563 biztanle zituen.

## Historia 
Remscheid XII mendean sortu bazen ere XIX menderarte herri txikia baino ez zen izan, harik eta Ruhr eremuaren garapenaren eraginpean sartu zen arte. Remscheiden konkretuki injeniaritza mekanikoarekin eta erreminta lanketarekin loturiko lantegiak sortu ziren.

## Hiritar ezagunak 
* Wilhelm Conrad Roentgen (1845 - 1923), X izpiak aurkitu zituen fisikari alemaniarra.
* Karl Michael Vogler (1928 - 2009), aktore alemaniarra

## Hiri senidetuak 
* 

## Demografia 
## Kanpo estekak 
* Remscheidgo Udal webgunea 

thumb|300px|erdian|Remscheid hiriaren ikuspegi orokorra.
Hamm

**Hamm** Alemaniako Ipar Renania-Westfalia estatuan dagoen hiri bat da. Ruhr eskualdearen ekialdean dago, Dortmund udalerritik hurbil. 2010ean 181.783 biztanle zituen.

## Etimologia 
*Ham* hitzak "izkina" esan nahi du aleman zaharrean, izan ere Lippe ibaiak eta Ahse errekak bat egiten duten izkinan baitago hiria. Garai batean *thom Hamme* izena izan bide zuen, baina azkenik gaur egungo Hamme-ra eraldatu da.

## Historia 
Hamm hiria 1226ean Adolfo I.ak Markeko kondeak sortu zuen, ondoren Mark konderriko hiriburua ian zelarik. 1262an hiri titulua jaso zuen. 1469an Hansa Ligako kide bilakatu zen. Garai hartan inguruko herri garrantzitsuenetakoa zen, gaur egungo Ruhr-eko hiriak herrixkak baino ez baitziren.

1933an **Datteln-Hamm Canal** ubidea bukatu zuten, izenean aipaturiko bi hiriak lotzen zituena. Bigarren Mundu Gerrako bonbaketek hiriaren %60a suntsitu zuten, tartean eraikin historiko gehienak. 1974ean Bockum-Hövel eta Heessen udalerriak anexionatu zituen.

## Datteln-Hamm Canal 
Datteln eta Hamm elkartzen dituen ubidea da. Hamm hirian bertan hiru kai daude, ubideetako kaien artean Alemaniako bigarren kai handiena osatzen dutelarik. Itsasontziek urtero 1'4 milioi tona material mugitzen dute Hammen. 47'2 kilometrotako luzera du eta 6'8 metrotako desnibela.

## Hiri senidetuak 
Koblentza ondorengo hiriekin senidetuta dago:

## Demografia 
## Kanpo estekak 
* Hammgo Udal webgunea
Emakumezkoen Italiako Giroa

**Emakumezkoen Italiako Giroa** () urtero uztailean egiten duten txirrindulari lasterketa da. 2010ean Emakumezkoen Audeko Tourra desagertu zenetik, *Giro Donne* emakumentzako denboraldiko Itzuli Handi bakarra da.

## Palmaresa 
## Garaipenak herrialdeka 
## Ikus, gainera 
* Emakumezkoen Frantziako Tourra
* Italiako Giroa
* Giro Next Gen

## Kanpo estekak 
* Webgune ofiziala
Bhagat Singh

**Bhagat Singh**, (gurmukhîz: ਭਗਤ ਸਿੰਘ); 1907ko irailaren 28a - 1931ko martxoaren 23a) Indiako askatasunaren aldeko iraultzaile nagusietako bat izan zen, Indiako independentziaren mugimenduaren baitan.

## Biografia 
Gaztetatik Ingeles Inperioaren aurkako ekintza iraultzaileetan jardun zen. Europako mugimendu iraultzaileak ikasiz, ideologia anarkista eta marxistaren eragina jaso zuen. Hindostaneko Elkarte Errepublikarreko kidea izanik, bertako liderra bihurtu eta Hindostaneko Elkarte Errepublikar Sozialista bilakatu zuen.

Mahatma Gandhiren irudiarekin kontrajartzen da; hark bakezaletasuna aldarrikatzen bazuen, Bhagat Singhek autodefentsarako biolentziaren eskubide legitimoa defendatzen zuen.

## Erreferentziak 
## Kanpo estekak 
* : Biografia.
Herne

**Herne** Alemaniako Ipar Renania-Westfalia estatuan dagoen hiri bat da. Ruhr eskualdean dago, zehazki Bochum eta Gelsenkirchen hirien artean. 2010ean 164.762 biztanle zituen.

## Historia 
Eskualde honetako hainbat hiri bezala, XIX. menderarte Herne udalerri txiki bat zen. Orduan ikatz meatzeen ustiaketa eta altzairuaren ekoizpenari ekin zitzaion. Gaur egun Herne hiriak Wanne eta Eickel udalerriak ere bere barne hartzen ditu.

Urtero abuztuan Cranger Kirmes jaialdia ospatu ohi da, Alemania osoko bigarren jaialdirik handiena, urtero 4.500.000 bisitari inguru bertaratzen direlarik. Jaialdi honen jatorria XV. mendearen ingurua kokatzen da eta abuztuko lehen ostiralean hasten da.

## Hiri senidetuak 
Herne ondorengo hiriekin senidetuta dago:

*  (1954)
*  (1956)
*  (1988)
*  (1990)
*  (1990)
*  (1991)

## Demografia 
## Kanpo estekak 
* Herneko Udal webgunea
Emakumezkoen Frantziako Tourra

**Emakumezkoen Frantziako Tourra** (frantsesez eta ofizialki: *Tour de France Femmes*) Frantziako Tourraren emakumezkoen txirrindulari lasterketa da, jarraikortasun handirik izan ez duena. Hamarkada batez jokatu gabe egon ondoren 2022an berrekin zitzaion.  

## Historia 
Arazo ugari izan dituen lasterketa da, batez ere babesleen falta dela eta. Urte askotan ez da jokatu eta batzuetan amateurra izan da. Hainbat aro izan ditu:
* *Tour de France féminin* (1955 eta 1984-1989)
* *Emakumezkoen EEEko Tourra* (1990-1993)
* *Grande Boucle Féminine Internationale* (1992-2009)
* *La Course by Le Tour de France* (2014-2021) - Egun bakarreko lasterketa
* *Tour de France Femmes* (2022- )

## Palmaresa 
Oharra: Horiz, lasterketa amateurra

## Palmaresa 
### Txirrindulariak 
#### Guztira 
#### Tour de France Femmes 
* Euskaldunik onena: Ane Santesteban (zortzigarren 2023an)

### Herrialdeak 
## Ikus, gainera 
* Frantziako Tourra
* Emakumezkoen Italiako Giroa
* La Course by Le Tour de France

## Erreferentziak 
## Kanpo estekak
Gran San Bernardo

**Gran San Bernardo** (; ; ) Suitzako Valais kantonamenduan dagoen Martigny udalerria eta Italiako Aosta udalerria lotzen dituen mendatea da. Mendatearen gaina Suitzako lurraldean kokatzen da, Italiako mugatik oso hurbil.

Mont Blanc eta Monte Rosa mendien artean dago, eta Po eta Rodano ibaiaren ibarrak banatzen ditu.

## Historia 
Mendate hau Mendebaldeko Alpeetako pasabide zaharrena da, bertan Brontze Aroko aztarnak eta erromatar bide baten arrastoak ere mantendu direlarik. Leku honetan 1049an Gran San Bernardo Hospizioa eraiki zen. Gerora, Hospizio hau mendiko erreskate lanetan San Bernardo arrazako txakurrak erabiltzeagatik ezaguna egin zen. Bestalde, 1800ean Napoleon Bonaparte eta bere gudarostea Italiara joateko mendate honetatik iragan ziren.

1905an eraikitako bide bat du, %11ko malda du eta gaur egun asfaltatuta dago, halere urtean zehar elurteen ondorioz urritik maiatzera itxia egotea ere ohikoa izan ohi da.

## Klima 
## Ikus, gainera 
* Via Francigena

## Erreferentziak 
## Kanpo estekak
Galibier Txirrindulari Elkartea

**Galibier Txirrindulari Elkartea** () Orkoiengo kirol-elkartea da, 1993tik aurrera txirrindularitza amateurrean aritzen dena. 

Urteetan zehar eta babeslearen arabera, taldea izenaz aldatu da, adibidez 2006tik 2022 arte **Lizarte** izena zeukan eta 2023tik aurerra **Finisher** da. 

Nahiz eta independente izan, 2008tik 2019ra Movistar Teamen egituraren barnean egon zen  eta 2020tik aurrera Kern Pharmarekin lotuta dago , beti harrobi lana egiten. 

Taldean Joseba Beloki, Isidro Nozal, Andrey Amador, Marc Soler edo Richard Carapaz bezalako txirrindulariak hazi dira.

## Taldearen izendapena historian zehar
* Construcciones ACR-MRA - (1993-1995)
* Construcciones ACR-Sky Blue - (1996)
* Sky Blue-Construcciones ACR - (1997-1998)
* Tegui Videoporteros - (1999-2001)
* Bodegas Monjardin - (2002)
* Gráficas Ona - (2003-2005)
* Lizarte - (2006-2022)
* Finisher - (2023-)

## Erreferentziak 
## Kanpo estekak 
* Webgune ofiziala
Bidasoko Itzulia

**Bidasoko Itzulia** (izen ofiziala: *Bidasoa Itzulia*) 1958 eta 1966 artean eta 1982tik aurrera urtero, udaberrian, Bidasoaldean egiten duten txirrindularitza lasterketa amateurra da.

Ibilbidean Hendaiarako muga zeharkatzeaz gain Jaizkibelera igo ohi dira Garrantzi handiko itzulia da amateurrentzat, garaileetako askok lortu dutelako gero profesionaletara igarotzea.

## Palmaresa 
## Erreferentziak 
## Kanpo estekak 
* Webgune ofiziala
Virovitica-Podravina eskualdea

**Virovitica-Podravina eskualdea** (Kroazieraz: *Virovitičko-podravska županija*) Kroaziako Eslavoniako eskualde bat da, Hungariarekin muga egiten duena. Hiriburua Virovitica da.

## Banaketa administratiboa 
3 hiri eta 13 udalerri ditu Krapina-Zagorje eskualdeak.

* Hiriak:
** Virovitica
** Slatina
** Orahovica
* Udalerriak:
** Pitomača
** Špišić Bukovica
** Lukač
** Gradina
** Suhopolje
** Sopje
** Voćin
** Čađavica
** Nova Bukovica
** Crnac
** Mikleuš
** Čačinci
** Zdenci

## Kanpo estekak 
*  Virovitica-Podravina eskualdeko web orria
Međimurje eskualdea

**Međimurje eskualdea** (Kroazieraz: *Međimurska županija*) Kroazian iparralderen dagoen eskualdea da. Txikia den arren Eslovenia eta Hungariarekin muga egiten du. Bere berdetasuna dela eta *Hortus Croatiae* (Kroaziako baratza) ezizena du. Hiriburua Čakovec da.

## Banaketa administratiboa 
3 hiri eta 22 udalerri ditu Međimurje eskualdeak.

* Hiriak
** Čakovec
** Mursko Središće
** Prelog
* Udalerriak
** Belica
** Dekanovec
** Domašinec
** Donja Dubrava
** Donji Kraljevec
** Donji Vidovec
** Goričan
** Gornji Mihaljevec
** Kotoriba
** Mala Subotica
** Nedelišće
** Orehovica
** Podturen
** Pribislavec
** Selnica
** Strahoninec
** Sveta Marija
** Sveti Juraj na Bregu
** Sveti Martin na Muri
** Šenkovec
** Štrigova
** Vratišinec

## Kanpo estekak 
*  eskualdeko webgune ofiziala
Abuztuaren 31 kalea

**Abuztuaren 31 kalea** (antzina *Trinitate kalea*) Gipuzkoako Donostia hiriko Parte Zaharrean dagoen kale ospetsu eta herrikoi bat da. Kale honen bi alboetan pintxo ugari eskaintzen dituzten taberna ugari daude.

## Egitura 
Kale honen mutur batean Santa Maria basilika dago, beste muturrean berriz San Bizente eliza eta San Telmo museoa. Kalearen erdialdera, Urgull mendiaren magalean alderdi zaharreko txoko ezaguna dago: Trinitate plaza ospetsua, non pilota partiduak eta mota askotako ospakizun eta musika emanaldiak eskaini ohi diren.

## Historia 
1813ko abuztuaren 31n jazotako Donostiako setioan frantsesak hiritik bidaltzeko batailan ingeles eta portugaldar tropek hiria sutan utzi zuten. Hiritik salbatu zen kale bakarra hau izan zen, hortik bere izena: Abuztuaren 31 kalea. Gertakari hura oroitzeko ekitaldi herrikoiak ospatzen dira urtero kale horretan; horietan nabarmenena argien itzalketa eta kandelak piztea da.

## Leku interesgarriak 
* Santa Maria basilika
* Gaztelubide elkartea
* Trinitate plaza
* San Bizente eliza
* San Telmo museoa
* Zozaiaren etxea
* Zurriolako zubia
* Zuloaga plaza

Fitxategi:San Sebastian Basilica of Saint Mary of Coro 002 edited.jpg|Santa Maria basilika.
Fitxategi:Gaztelubidea elkartea.jpg|Gaztelubide elkartea.
Fitxategi:Trinitate plaza donostia eaj 0001.jpg|Herri kirolen erakustaldia Trinitate plazan.
Fitxategi:Donostia San Vicente.JPG|San Bizente eliza.
Fitxategi:Donostia Museo San Telmo.JPG|San Telmo museoa.
Fitxategi:Above Plaza.jpg|Zuloaga plaza.

## Kanpo estekak
Požega-Eslavonia eskualdea

**Požega-Eslavonia eskualdea** (Kroazieraz: *Požeško-slavonska županija*) Kroaziako Eslavoniako eskualde bat da. Hiriburua Požega da.

## Banaketa administratiboa 
5 hiri eta 5 udalerri ditu Krapina-Zagorje eskualdeak.

* Hiriak
** Kutjevo
** Lipik
** Pakrac
** Pleternica
** Požega
* Udalerriak
** Brestovac
** Čaglin
** Jakšić
** Kaptol
** Velika

## Kanpo estekak 
*  Požega-Eslavonia eskualdeko web orria
Iberdrola (txirrindularitza taldea)

**Iberdrola** (UCI kodea: **???**) txirrindularitza talde amateur euskalduna izen zen. Harrobi lana egiten zuen ONCE talde profesionalentzat, batez ere euskal lasterketetan parte hartzen.

Bertatik Jon Odriozola, Alberto Contador, Juanma Garate, Joaquim Rodríguez edo Xavier Florencio bezalako txirrindulariak pasa ziren. Babesle nagusia Iberdrola zuen.

## Erreferentziak 
## Kanpo estekak
Gorlako Igoera

**Gorlako Igoera** 1975ez geroztik urtero Bergaran jokatzen den txirrindularitza lasterketa amateurra da.

Lasterketa irabazi duten txirrindulari guztiak, Joseba Arregi eta Iñigo Urretxua izan ezik, profesionaletara pasa dira, horietako bik Frantziako Tourra irabazi dutenak, Alberto Contador eta Carlos Sastre espainiarrak hain zuzen ere.

## Palmaresa 
## Erreferentziak 
## Kanpo estekak
Iurreta Txirrindulari Elkartea

**Iurreta Txirrindulari Elkartea** Iurretako kirol-elkartea da, txirrindularitza amateurrean aritzen dena.

1983an sortua, harrobi lana egiten du, hainbat mailako taldeak izanik.

Bere historian zehar lasterketa asko antolatu ditu. 2008ra arte, Emakumeen Bira antolatu zuen.

## Kanpo estekak 
* Webgune ofiziala
Gaztelugatxeko Doniene

**Gaztelugatxeko Doniene** Gaztelugatxe uhartearen inguruan dagoen naturagune babestua da. Batasuneko garrantzizko lekua eta Natura 2000 sarearen parte da.

2013ko ekainaren 4an, Eusko Jaurlaritzako Ingurumen eta Lurralde Politika Sailak, 358/2013 Dekretuaren bidez, kontserbazio bereziko eremu (KBE) izendatu zituen Urdaibaiko eta Gaztelugatxeko eremuan dauden Europar Batasunaren garrantzizko lau leku, eta onartu zituen KBE horien eta Urdaibaiko itsasadarreko hegaztientzako babes bereziko eremuaren kontserbazio neurriak.

## Erreferentziak 
## Kanpo estekak
Vukovar-Syrmia eskualdea

**Vukovar-Syrmia eskualdea** (Kroazieraz: *Vukovarsko-srijemska županija*) Kroazia ekialderen dagoen eskualdea da. Serbiako Vojvodina probintzia utonomoarengandik Sava ibaiak banatzen du. Hiriburua Vukovar da. kroaziarenh independentziaren gerran sarraski handia egin zuten bertan indar paramilitar serbiarrek.

## Banaketa administratiboa 
5 hiri eta 25 udalerri ditu Vukovar-Syrmia eskualdeak.

* Hiriak
** Vukovar
** Vinkovci
** Županja
** Ilok
** Otok
* Udalerriak
** Andrijaševci
** Babina Greda
** Bogdanovci
** Borovo
** Bošnjaci
** Cerna
** Drenovci
** Gradište
** Gunja
** Ivankovo
** Jarmina
** Lovas
** Markušica
** Negoslavci
** Nijemci
** Nuštar
** Privlaka
** Stari Jankovci
** Stari Mikanovci
** Tompojevci
** Tordinci
** Tovarnik
** Trpinja
** Vođinci
** Vrbanja

## Kanpo estekak 
*  Vukovar-Syrmia eskualdeko web orria
Crazy Crazy Nights

"**Crazy Crazy Nights** Kiss hard rock talde amerikarraren abestia da, beraien 1987ko *Crazy Nights* albumean argitaratua izan zena. 1987ko urriaren 31n singleak 65. postua lortu zuen Amerikako Billboard Hot 100 single zerrendan eta 37. postua lortu zuen *Billboard*eko Hot Mainstream Rock Tracks zerrendan. Abestiak arrakasta komertzial handiagoa izan zuen Erresuma Batuan 4. Postua lortuaz, eta Kissek EBn izan zuen lehen Top 10eko singlea izanez. Oraindik, beraien EBko arrakastarik handiena da, 25 urte geroago. Abestiak "we love it loud" esaldia erabiltzen du, Kissen aurreragoko "I Love It Loud" kantuari erreferentzia egiten diona.

Abestia taldearen kontzertuetako kantu erregular bilakatu zen 1991ko azaroan Eric Carr hil arte, baina zaleek behin eta berriro eskatuta, abestia 2010eko Sonic Boom Over Europe Tour birako setlistera bueltatu zen.

## Erreferentziak 
## Kanpo estekak
Reason to Live

"**Reason to Live**" Kiss hard rock talde amerikarraren abestia da beraien 1987ko *Crazy Nights* albumean agertzen dena. 1987. Urtean kaleratu zuten single moduan, eta taldearentzako arrakasta txikia izan zen, Erresuma Batuan Top 40an eta 34. postua lortuaz *Billboard*eko Hot Mainstream Rock Tracks zerrendan Singlearen B-aldea albumeko Gene Simmonsen kantua da, "Thief in the Night".

Paul Stanley abeslari/gitarjoleak eta Desmond Child idazle profesionalak idatzia, kantua power ballad motakoa da, teklatu eta ekoizpen gogorrarekin. Musika bideo bat egin zuten singlea promozionatzeko, taldea abestia jotzen agertzen delarik, eta emakume bat agertzen delarik (Stanleyrekin erlazio batean egon zela suposatzen da), modu arriskutsu batean, eta emozioz ezegonkorra delarik. Hau argi ikusten da ardo botila bat botatzen duenean bera eta Stanley agertzen diren argazki bati, eta bere kotxea erretzen duenean, gasolinaz busti eta gero. Playboy neska izandako Eloise Broadyk egiten du emakume honen pertsonaia. Bideoa MTV katean eman zuten, eta Marty Callnerek zuzendu zuen eta Callner, Doug Major, eta Bill Brigodek ekoiztu zuten.

## Erreferentziak 
## Kanpo estekak
Christophe Lemaitre

**Christophe Lemaitre** (Annecy, Savoia Garaia, 1990eko ekainaren 11) atletismoko frantziar lasterkari bat da. 2010eko Bartzelonako Europako Atletismo Txapelketan 100 metroko lasterketan garaile izan zen.

Jada 20 urteko adinarekin 100 metroak 10,02 segundotan korritzen zituen (2010eko ekainaren 19a). Bergengo Europako Atletismo Txapelketan garai guztietako 100 metroko lasterketan zortzigarren lasterketari onena den Dwain Chambers britainiarra garaitu zuelarik.

2010eko uztailaren 9an Valence hirian ospatutako Frantziako Atletismo Txapelketan 100 metroak 10 segundo azpitik korritzea lortu zuen lehenbiziko arraza zuriko gizona bilakatu zen, bere denbora 9,98 segundokoa izan zelarik, 1984an Marian Woronin poloniarrak lorturiko denbora bi zentesimatan onduz. Marka honek aurreko Frantziako errekorra hobetu zuen, 2005. urtea ezkeroztik Ronald Pognonek zuen 9,99 segundoko denbora.

2010eko Bartzelonako Europako Atletismo Txapelketan 100 metroko lasterketan garaile izan zen.

[thumb|300px|erdian|Christophe Lemaitre lasterkariaren garaipena [2010eko Bartzelonako Europako Atletismo Txapelketan.]]

## Kanpo estekak 
* Christophe Lemaitre lasterkariaren IAAF erakundeko fitxa ikusgai
Hugo Weaving

**Hugo Wallace Weaving** (Ibadan, Nigeria, 1960ko apirilaren 4a) zinema eta antzerkiko ingeles-australiar aktore bat da. *The Matrix* filmetako trilogian Smith ajentea, *Eraztunen Jauna: Eraztunaren Elkartea* (2001), *Eraztunen Jauna: Bi dorreak* (2002), *Eraztunen Jauna: Erregearen Itzulera* (2003) filmetan Elrond elfoa, *V for Vendetta* (2006) V pertsonaia eta *Captain America: The First Avenger* (2011) filman Red Skull ("Garezur Gorri") pertsonaia antzezteagatik ezaguna da.

## Filmografia 
## Kanpo estekak 
* Hugo Weaving aktorearen IMDBko gitxa ikusgai
Txuma Txirrindulari Klasika Internazionala

'''Jesús María Olagüe 'Txuma' Txirrindulari Klasika Internazionala''' 1995 eta 2007 artean urtero Erandion egiten zuten txirrindularitza lasterketa izan zen. Amateurra izan zen azkenengo hiru urteetan izan ezik, profesionala izan zela. 1.2 kategoria zuen profesional mailean. Erandioko Goikolanda auzoko Goikolanda Kirol Taldeak antolatzen zuen. Txirrindulariek 172,1 kilometroko ibilbidea bete ohi zuten. Ospatu zen lehen urtetik garrantzia handia izan zuen eta podiumeko txirrindulari askok profesionalak bihurtu ziren. Adibidez, Gorka Gerrikagoitia, Óscar Freire, Iñaki Barrenetxea, Jurgen van den Broeck, Txema del Olmo edota Mikel Elgezabal.

## Palmaresa 
Horiz: amateurrentzako ekitaldiak.

## Erreferentziak 
## Kanpo estekak
Sisak

**Sisak** (; ; ; ; ), Kroaziako Sisak-Moslavina eskualdeko hiriburua da, izen guzti hauek adierazten duten bezala aintzinatik ezaguna.

## Geografia 
Sava, Kupa eta Odra ibaiek bat egiten duten tokian kokaturik dago, Kroazia erdialdean, Zagreb hiriburutik 57 kilometro hego-ekialdera. Sisak Kroaziako ibai-portu handiena da eta ibaietarako itsasontzi industria nagusia du.

## Historia 
thumb|ezkerrera|150px| Sisaken aurkituriko Vetranio enperadorearen txanponak, 350 urtekoak
Hiru ibaien elkargunea izanik duela 2500 urte bazen herrixka zeltiar bat, *Segestica* izena zuena. Erromatarrek inbaditu zutenean Panonia probintziaren hiriburu izatera ere iritsi zen *Siscia*. Dioklezianoren jazarpenean Sisciako Kirino martiri kristaua (kroazieraz *Svetog Kvirin*) torturatu eta ia hil egin zuten baina ihes egitea lortu zuen. Gaur egun Sisakeko patroia da.

XVI. mendean gotorleku triangeluarra eraiki zuten, 1593an kroaziarrei eta karniolarrei (esloveniarrei) gotorleku honek turkiarrei aurre egiteko eta garaipena lortzeko balio izan zien. Sisakeko bataila izan zen turkiarrek Europan jasan zuten lehenengo porrot handia eta kroaziarrak gidatu zituen Toma Bakač Erdedi Bana Europa guztian famatu bihurtu zen.

Bigarren Mundu Gerran haurren kontzentrazio-esparru bat izan zen Sisaken.

## Ondasun nabarmenak 
* Mali Kaptol jauregi barrokoa.
* Veliki Kaptol jauregi klasizista.
* Stari Most: Kupa ibaiaren gaineko zubi zaharra.

## Iruditegia 

Irudi:Tvrđava.sisak.JPG|Gaztelua.
Irudi:Sisak fortress, inside.jpg|Gazteluaren barnealdea.
Irudi:Sisak Veliki Kaptol.JPG|Veliki Kaptol jauregia.
Irudi:Sisak Cathedral view.jpg|Katedrala.
Irudi:Sisak old storahouse.JPG|Biltegi zaharra.
Irudi:Roman ruins in Sisak.jpg|Aztarna erromatarrak.
Irudi:Sisak Fortress.jpg|Kupa ibaia.

## Kanpo estekak 
*  Webgune ofiziala
Artiach (txirrindularitza taldea)

**Artiach** (UCI kodea: **???**) euskal txirrindulari-taldea izan zen, 1990eko hamarkadan profesionala izan zena. 1989an desagertutako Orbea-Danena ordezkatu zuen pelotoian.

Babesle nagusia Artiach bilbotar enpresa izan zuen.

## 1995eko taldea 
Hona hemen Artiachek izan zuen azken taldea:

*  Daniel Clavero
*  Félix García Casas
*  Ramón García
*  José Manuel García
*  León Giner
*  Junichi Kikuta
*  Mariano Moreda
*  Asensio Navarro
*  Américo José Neves da Silva
*  Manuel Pascual
*  Orlando Sergio Rodrigues
*  José Luis Rubiera
*  Rafael Ruiz
*  Asiat Saitov
*  Antonio Sánchez García
*  José Luis Santamaría

## Erreferentziak 
## Kanpo estekak
Varaždin

**Varaždin** izen bereko eskualdeko hiriburua da. Kroaziaren iparraldean kokaturik dago Zagrebetik 81 kilometrotara. Hirian 38.746 biztanle bizi badira ere metropoli eremuan 47.055 dira. Eraikin barrokoengatik ezaguna da eta turismo handia erakartzen du. Drava ibaiaren ertzean kokaturik dago.

## Historia 
Bela III.a Hungariakoak 1181ean bere termen gainean (*Varaždinske Toplice*) egindako aipamena da hiriaren lehen aztarna. 1209an herri bihurtu eta ekonomikoki eta militarki handitzen joan zen. Turkiarren erasoetatik babesteko harresiak eraiki zituen orduan. XIII. mendean Maltako Ordeneko zaldunek (kroazieraz *Ivanovci*) eliza eta monasterioa eraiki zuten.

1756an Francis Nadásdy Banak Varaždin aukeratu zuen bizitzeko eta hiria Kroaziako hiriburua bihurtu zen, Kroaziako Sabor (parlamentua) eta Errege Kontseilu Gorena bertan ezarri zirelarik. Erreformak eta Kontrarreformak eragin handia izan zuten eta bertara iritsi ziren jesuitek eraiki zituzten gaur egun hainbeste famatzen diren eraikin barrokoak.

Sute handi batek hiria ia erabat suntsitu zuen 1776an eta Gobernuak Zagrebera joan behar izan zuen. XIX. mendean Varaždin erabat berrizturik zegoen eta merkatal eta kulturgune garrantzitsua bihurtu zen. XX. mendean Kroaziako iparraldeko industriagune nagusia bilakatu zen. Kroaziaren independentziaren gerran kalte gutxi jasan zituen.

## Klima 

## Ondasun nabarmenak 
UNESCOk Gizateriaren Ondare izendatzeko eskatu dute.

* **Alde zaharra** (*Stari Grad*): Garai bateko gaztelua da. Ertaroko arkitekturaren adibide garbia da. XIV. mendean hasi ziren eraikitzen eta XV.ean dorre biribil gotikoak gehitu zitzaizkion. Kroaziako 5 kunatako billetean agertzen da.
* **Varaždingo Udaletxea**: 1523an eraiki zen eta oraindik funtzio berarekin jarraitzen du.
* **Varaždingo Katedrala**: Jesuitek eraiki zuten 1647an. Aldarea XVIII. mendekoa da.
* **Varaždingo Antzoki Nazionala**: Herman Helmer eta Ferdinand Fellner arkitektu vienarrek diseinatu zuten 1873an.
* **Drašković Jauregia**: Kroaziako familia noble zaharrenetakoa da Drašković. XVI eta XIX mendeen artean herrialdeko politikari, armada buru eta erlijiogizon garrantzitsuak izan ziren.

## Jaialdiak 
* **Špancirfest**: 10 egun irauten dituen kaleko jaialdia da. 300 ekitalditik gora egoten dira programazioan. 1999an izan zen lehenengo aldia eta ordutik urtero ospatu izan da abuztuaren bukaeran.
* '*Varaždingo arrats barrokoak (*Varaždinske barokne večeri*)*': 1971tik aurrera ospatzen den musika barrokoaren jaialdia da. Iraila eta urria artean izaten da.

## Kirolak 
NK Varaždin da herriko futbol talde nagusia. Maila gorenean ibili ez arren 1995etik hona sei aldiz izan da Kopako finalista eta ondorioz UEFA txapelketan jokatu ahal izan du.

2009an Munduko Eskubaloi Txapelketa Kroazian jokatu zen eta Varaždin izan zen partiduen egoitzetako bat.

## Iruditegia 

Irudi:Varazdin Castle in summer 2009.jpg|Varaždineko gaztelua.
Irudi:Varaždinska katedrala.jpg|Katedrala.
Irudi:HNK Varaždin.jpg|Antzoki Nazionala.
Irudi:Varazdin-place.JPG|Antzoki Nazionalaren atzealdea.
Irudi:Herzer.JPG|Herzer jauregia.
Irudi:Varazdin-Rue.JPG|Alde zaharra.

## Erreferentziak 
## Kanpo estekak 
*  Webgune ofiziala
Bizkaiko Bira

**Bizkaiko Bira** 1981 eta 2009 artean urtero uztailean, Bizkaian egiten zuten txirrindularitza lasterketa amateurra izan zen. 

Munduko lasterketa amateur onenetako bat izan zen eta zenbait herrialdetako Selekzioak etortzen ziren. Hauetako batzuk Herbehereetako Selekzioak, Lituania, Commenwealth eta beste hainbeste izan ziren. Hasieran, Amorebieta Txirrindulari Elkarteak antolatua, 2005ean Balmasedako Txirrindulari Elkarteak ordezkatua izan zen. 2008. urtean, BBKk bere dirulaguntza ehuneko 75 murriztea erabaki zuen eta proba bertan bera uztea erabaki zuten antolatzaileek. Berri hori zabaldu zenean, Euskadi Fundazioak urte hartan antolatzeko ahalegina egingo zuela adierazi zuen eta urte hartako proba antolatu zuen, azkenean.

2010ean Ipar Kutxak eta El Correok babesteari uztea erabaki ostean, lasterketa ezin izan zuten egin.

Lehen irabazlea Julian Gorospe izan zen. Ohikoa zen, lasterketa irabazten zuena hurrengo denboraldian profesionaletara pasatzea.
ETB eta Bilbovision telebistek etapen laburpenak eskeintzen zituzten gauero.

## Palmaresa 
## Erreferentziak 
## Kanpo estekak
Trinitate plaza

**Trinitate plaza** Gipuzkoako Donostia hiriburuaren Parte Zaharrean dagoen plaza bat da, Abuztuaren 31 kalearen albo batean, Urgull mendiaren magalean.

Orain plaza dagoen lekuan izan zen garai batean hiriko kartzela zaharra.

Plaza honetan kultura ekitaldiak, herri kirolen norgehiagokak, kontzertuak —hala nola, Jazzaldiko musika emanaldiak— burutu ohi dira. 1963an Donostiako harresien eraisketaren mendeurrena zela eta Luis Peña Gantxegi arkitektoak eraberritu zuen. 2013an, Peña Gantxegiren eraberritzearen 50. urteurrenean Docomomo saria jaso du eta plaka bat jarri da plazaren sarreran.

Fitxategi:Trinitate Enparantza 5.JPG|2012ko Santo Tomas jaian
Fitxategi:Trinitate Enparantza 6.JPG|2012ko Santo Tomas jaian

## Kaleak 
* Abuztuaren 31 kalea
* Santa Korda kalea

## Erreferentziak 
* Luis Peña Ganchegui. *Arkitektoa. Arquitecto. Premio Munibe 1997 Munibe Saria*. 1999

## Kanpo estekak 
* Trinitate plazaren balioa goraipatu dute arkitekturaren nazioarteko egunean, *Irutxulo hitza*, 2013-10-07.
Pasealeku Berria (Donostia)

[thumb|250px|[2010eko Becky ekaitzak pasealekuan sorrarazitako zuloa.]]

**Pasealeku Berria** Gipuzkoako Donostiako itsas pasealekua da, Urumea ibaiko bokaletik, Urgull mendia iparretik inguratuz, Donostiako kaira heltzen dena. Salamanka pasealekua eta San Juan kalearen elkargunean hasi, Zuloaga plazaren parean, eta Jacques Cousteau plazan amaitzen da, Donostiako Aquariumaren jatetxearen parean. 1916-1919 bitartean eraiki zen.

Oinezkoek eta txirrindulariek maiz ibiltzen duten pasealekua da, Kantauri Itsasoko ikuspegiak alde batetik eta Urgull mendiko magalak bestetik, hiritik gertu naturaz gozatzeko aukera eskaintzen dutelako. Ibilbidean zehar Gipuzkoako Argazkilari Elkartearen egoitza, Jorge Oteizaren *Eraikuntza Hutsa* eskultura eta Donostiako kaiaren inguruetan, mendebaldean, Donostiako Aquariuma daude.

Pasealeku Berria eta Salamanka pasealekuak sarri itsas enbata eta olatuen eraginez kalteak jasan ohi dituzte.

## Pasealekua, itsasoko enbaten mendean 
Ekaitzek sorrarazitako olatu handiek maiz erasotzen dituzte pasealekuko hormak, gehienetan udazkenetik udaberrira. Hormetan gora lehertzen diren olatuen ikuskizunak hiritar ugari erakartzen ditu Pasealeku Berrira, bereziki *Eraikuntza Hutsa* eskulturaren eta pasealekuarekin lotzen den Aldamar kalearen inguruetan eta Urgull mendiko begiralekuetan.

Olatuen erasoek pasealeku ixtea eta oinezko eta ibilgailuei pasabidea debekatzea ekartzen du askotan. Olatuen ondorioz kalte ugari izan dira batzuetan. Pasealekua hilabete batzuetan zehar guztiz ixtera behartu duten zuloak ere sorrarazi izan dituzte ekaitzek.

## Gertakariak 
2013ko abuztuan donostiar gazte bat hil zen Urgull menditik Pasealeku Berrira eroritako harritzar batek buruan jota. Hilabete batzuk lehenago, 2012ko azaroan, eroritako beste harritzar batek pasealekua ixtera behartu zuen egun batzuetan zehar.

## Leku interesgarriak 
Pasealeku Berriaren inguruan honako leku interesgarri hauek daude:

* Donostiako Aquariuma
* Jacques Cousteau plaza.
* *Eraikuntza Hutsa*, Jorge Oteizaren eskultura.
* Gipuzkoako Argazkilari Elkartea
* Aldamar kalea
* Salamanka pasealekua
* Zuloaga plaza

## Iruditegia 

Urgull 003.JPG|Jacques Cousteau plaza eta Donostiako Aquariumaren jatetxea, Pasealeku Berriaren abiapuntua mendebaldetik.
Donostia Oteitza Eraikuntza hutsa.jpg|*Eraikuntza Hutsa*, Jorge Oteizaren eskultura, Pasealeku Berrian.
Escullera a Donostia (País Basc).jpg|Pasealeku Berriko harri-lubeta, ekialdean.
Urgull, Donostia, Euskal Herria.jpg|Pasealeku Berria Urgull mendiaren eta itsasoaren artean dago.
Paseo_berritik_igeldo.jpg|Santa Klara uhartea eta Igeldo mendia Pasealeku Berritik.
OlatuaPasealekuBerrian.jpg|thumb|Olatua Pasealeku berrian.
Argazkilaritza elkartea donostia 0001.JPG|Gipuzkoako Argazkilari Elkartearen egoitza.
Donosti 04.jpg|Zurriolako zubia eta Salamanka pasealekua aurrez-aurre.
Above Plaza.jpg|Zuloaga plaza, San Telmo museoa eta San Bizente eliza.

## Kanpo estekak 
* Olatuak Pasealeku Berrian, *youtube.com* webgunean.
Karlovac

**Karlovac** (alemanieraz *Karlstadt*, hungarieraz *Károlyváros*) izen bereko eskualdeko hiriburua da, Kroaziaren erdialdean kokaturik dagoena..

## Geografia 
Eskualdeak barneko eta kostaldeko Kroazia elkartzen ditu. Karlovac Zagreb eta Rijeka arteko autopistak zeharkatzen du, Zagreb 56 kilometrotara eta Rijeka 130era dituelarik.

## Historia 
thumb|ezkerrera|150px| Karlovac-eko izar itxurako gotorlekua
Izenak Karlosen hiria esan nahi du, Karlos II.a Austriakoak sortu baitzuen 1579an Austriar Inperioaren hegoaldea otomandarren erasoetatik babesteko. Kupa eta Korana ibaiek bat egiten duten tokian eraiki zen sei puntako izarraren itxurako gotorlekua. Hiria handituz joan ahala Mrežnica eta Dobra errekak ere hartu zituen.

Zazpi aldiz saiatu ziren otomandarrak hiria hartzen, azkena 1672an, baina ez zuten sekula lortu. Baina 1594ko suteak hiriaren zati handiena erre zuen eta 1773ko izurri pneumonikoak biztanleriaren erdia hil zuen.

XX.mendean hiriaren garrantzia gutxituz joan zen eta Kroaziaren independentziaren gerran oso kaltetua gertatu zen.

## Ekonomia 
Tradizionalki Karlovačko garagardoaren ekoizpena izan da hiriko industria handiena. 2000 urtetik aurrera ordea armagintzan diharduen HS Produkt enpresa da hiriko garrantzitsuena.

## Ondasun nabarmenak 
Karlovac hiriak bi ezizen ditu, *Lau ibaien hiria* eta *Parkeen hiria*. Parkeak aintzinako gotorleku militarrean eraiki dira eta Ginkgo zuhaitz bat da bertako altxorra.

Hiriaren gainaldean Dubovac gaztelua dago, XIII mendean eraikitakoa.

## Iruditegia 

Irudi:Karlovac3.JPG|Hirutasun santuaren eliza.
Irudi:Dubovac Castle in Karlovac11, Croatia.jpg|Dubovac gaztelua.
Irudi:Orthodox Church in Karlovac.JPG|San Nikolas eliza ortodoxoa.
Irudi:Gymnasium Karlovac, Croatia.JPG|Gymnasiuma.

## Kanpo estekak 
*  ofiziala
Karlovačko

thumb|250px|Garagardoaren etiketa.
**Karlovačko** Kroaziako Karlovac hirian egiten den garagardo marka da, Kroazia guztian eta Bosnia-Herzegovinan oso ezaguna. Garagardo arina da, alkohol kopurua 5'4 gradutakoa baita. 2005ean 4'5 eta 5'5 gradu arteko garagardoen Nazioarteko Sariaren urrezko medaila irabazi zuen (*Brewing Industry International Award*)

**Karlovačka Pivovara**, Nikola Vranyczany Baroiak sortu zuen garagardo lantegia 1854ean. 2003an Heineken konpainiak bereganatu zuen.

## Kanpo estekak
Bi faktoreen teoria

**Bi faktoreen teoria** edo **Herzbergen teoria** 1950eko hamarkadan Frederick Herzberg psikologoak garatutako teoria bat da. Teoria honen arabera, langileak lanpostuan sentitzen duen poza dakarten faktoreak bi multzotan sailkatzen dira: alde batetik **faktore higienikoak**, langilearen erredimendu egoki edo minimo baterako beharrezkoak direnak, baina maila batetik aurrera aparteko poza ez dakartenak, hala nola lanpostuko kondizioak eta gizarte-harremanak; beste alde batetik, **motibazio-faktoreak** daude, benetan errendimendua gehitzen dutenak, hala nola ardurak bereganatzea eta promozioa.

## Kanpo estekak 
* Herzberg-en motibazio-teoria, Gizapedian.
Kroazia erdialdea

thumb|250px| Kroazia 1868an. Erdialdea (gorriz) eta askeak izan arren kontrolpean zituen lurrak (zuriz)
**Kroazia Erdialdea** (kroazieraz *Hrvatska Središnja*) Kroaziaren sorreraren eremua da. Historikoki Habsburgo Etxearen zati bat, aintzinako Kroaziako Erresuma eta Međimurje Konderria hartzen zituen.

Gaur egun Kroazia osoaren azaleraren herena du eta populazioaren erdia, 2'16 milioi biztanle. Hiri nagusiak Zagreb (hiriburua), Varaždin (iparraldean) eta Karlovac (hegoaldean) dira. Eskualde hauek sartzen dira **Kroazia erdialdean**:

* Međimurje eskualdea
* Varaždin eskualdea
* Krapina-Zagorje eskualdea
* Koprivnica-Križevci eskualdea
* Bjelovar-Bilogora eskualdea
* Zagreb eskualdea eta Zagreb hiria
* Karlovac eskualdea
* Sisak-Moslavina eskualdea

## Kanpo estekak
Euken Ostolaza

**Euken Mirena Ostolaza Zamora** (Igeldo, Donostia, 1961eko apirilaren 27a &ndash; Paris, 2023ko urtarrilaren 27a) abeslari tenor bat izan zen, ibilaldi profesionala ia osorik Frantzian egindakoa.

## Jatorria eta ikasketak 
Igeldoko *Leku Eder* etxean jaio zen Ostolaza, 1961eko apirilaren 27an. Haurtzaroa Igeldon eta Donostiako Antigua auzoan eman zuen, lehen ikasketak bi auzo eskoletan eginda.

Musika modu profesionalean lantzen hasi aurretik, bulegoko mandatari zereginetan lan egin zuen, 1981etik 1988ra bitarte, Gipuzkoako Foru Aldundian. Kresala dantza taldean txistulari hasi zen 1979an, Jose Ignazio Ansorenarekin tresna jotzen ikasita; taldean egon zen 1987ra bitarte. Txistulari gisa aritu zen Igeldon, Izpi Berri dantza taldean, Frantziara joan zen arte. Azken horretan ohorezko saria bereganatu zuen ikasketen amaieran. Handik aitzina, tenor erregistroan egin zuen bere ibilbide musikal osoa.

## Musika ibilbidea 
Estrasburgon, *Opéra national du Rhin* operaren abesbatzako kide izan zen bi urtez, 1997ra bitarte.

Era berean Donostiako Musika Hamabostaldian eta Bastillako Antzokian ere parte hartu izan zuen. 2000. urtetik aurrera *Le Choeur de Radio France*n kantatu zuen.

## Antzerkian eta telebistan 
1989an, Tanttaka Teatroa antzerki konpainiarekin *Flaminio* opera bufoan parte hartu zuen, tenor gisa. Taldearekin zenbait emanaldi eskaini zituen, Euskal Herrian baita beste herrialdeetan ere,1991ra bitarte.

2005ean, *Mi querido Klikowsky* telesaileko atal batean parte hartu zuen.

## Hedabideetan 
Euskadi Irratiko *Faktoria* irratsaioaren kolaboratzaile izan zen 2015az geroztik, udako saioetan. Abesti bat hautatuta, azterketa poetiko-musikal bat eskaintzen zuen, 20 minutuko saiotan. Alabaina, irratiko kolaboratzaile izan arren, maiz adierazi zuen jendaurrean bere ezinegona, ETB1en «euskararen kalitate kaxkarragatik».

## Heriotza 
Gaixotasun larri batez hil zen Parisen, 2023ko urtarrilaren 27an.

## Erreferentziak 
## Ikus, gainera 
* Tenor

## Kanpo estekak 
* Euken Ostolaza: 500 mila lagunen aurrean abestuko du Marsellesa, Euskadi Irratia, 2014-07-14.
* Euken Ostolaza, Youtube.
Antigrabitate

**Antigrabitatea** grabitatearen aurkako indar teorikoa da, galaxien banaketaren erruduna. Energia ilunarekin erlazionatuta dago, horrek ere grabitatearen aurka jotzen baitu.

## Kanpo estekak
Urko Menaia

**Urko Menaia** (Donostia, Gipuzkoa, 1974) abeslaria da. Arte Ederretan lizentziatua, eskoletan gitarra klaseak ematen eta kalean nahiz tabernetan euskal herri kantak eta berak sortutako kantuak abestuz eman zituen lehen urratsak musikan. Idoia Oteiza piano-jotzailearekin eta beste zenbait musikarirekin lankidetzan ere jardun du.

## Diskografia 
* *Herri kantak* (autoedizioa, 2006)
* *Ametsak eta Oroitzapenak* (Gaztelupeko Hotsak, 2010)

## Kolaborazioak 
* *Gainsbourg gainbegiratuz* (Gaztelupeko Hotsak, 2008)

## Erreferentziak 
## Kanpo estekak 
*  Urko Menaia, *Myspace* webgunean.
Kvarneko golkoa

**Kvarnerko golkoa** (; ) Itsaso Adriatikoaren iparraldean kokaturik dagoen itsas golkoa da, Istria mendebaldean eta Kroaziako ipar kostaldea ekialdean duelarik. Erromatarrek *Mare Quaternarium* izena eman zioten.

Uharte ugari ditu, nagusiak Cres, Krk eta Pag dira. Hiri handiena Rijeka da. Golkoak duen sakonera handiari esker itsasontzi handiak irits daitezke Rijekako kaira.

## Kanpo estekak